<http://www.sistory.si/11686/menu828>

Poročevalec Državnega zbora Republike Slovenije

Poročevalec je glasilo Državnega zbora Republike Slovenije, ki je bilo namenjeno objavi gradiv, ki jih obravnava Državni zbor.

Izhajati je začel januarja 1975 kot Poročevalec Skupščine Republike Slovenije in Skupščine SFR Jugoslavije za delegacije in delegate, skozi čas pa se je [naslov](http://www.sistory.si/cdn/publikacije/37001-38000/37141/Porocevalec_DZ_spremembe_naslova_skozi_cas.pdf) večkrat spremenil. Z naslovom Poročevalec Državnega zbora je izhajal od leta 1993.

Poročevalec je do 14. aprila 2006 izhajal v tiskani, zatem pa le še v elektronski obliki. Na spletni strani [Državnega zbora](https://www.dz-rs.si/wps/portal/Home) je dostopna elektronska oblika Poročevalca, ki je do 15. julija 2010 izhajal kot e-publikacija, po tem datumu pa se je do vključno 28. 7. 2017 sproti dopolnjeval kot Poročevalec - Gradiva v obravnavi .

V skladu s sprejeto novelo Poslovnika Državnega zbora, ki velja od 29. 7. 2017, se predlogi aktov in drugih gradiv objavljajo le na spletnem portalu Državnega zbora in ne več v glasilu Poročevalec.

V sklopu projekta digitalizacije starejšega gradiiva so trenutno digitalizirani in na spletnem portalu SIstory objavljeni Poročevalci od leta 1975 do 1996. V prihodnje je v načrtu digitalizacija tudi preostalih letnikov Poročevalca, ki so izhajali v tiskani obliki.